# Apel·lació a la por

L'apel·lació a la por, també coneguda pels llatinismes argumentum ad metum o argumentum in terrorem, és una fal·làcia lògica que pretén guanyar suport per a un argument o bé esgrimint la defensa vers un enemic, o bé adduint a la por que genera l'opció contrària.
En alguns contextos i segons alguns autors, es considera un tipus d'apel·lació a l'emoció. També se l'ha vinculat al concepte de por hobbessiana, un dels postulats del filòsof Thomas Hobbes pel qual el sentiment de por mútua és un paràmetre cabdal a l'hora de crear societats regides pel contracte social.

## Àmbits d'ús i recurrència política

L'apel·lació a la por ha estat àmpliament documentada tant en l'àmbit de la política electoral com en alguns sistemes judicials. Un exemple concret contemporani d'aquesta fal·làcia són diversos dels arguments a favor de la tinença d'armes als Estats Units d'Amèrica (contraposada al terror de no poder defensar-se legítimament): «si no dus una pistola, no et podràs protegir dels malfactors que t'ataquin». També ho fou la Llei de Drets Humans del Regne Unit del 1998, sobre la qual l'entorn mediàtic aplicà un argument d'apel·lació de la por: suposaria una reducció dels mecanismes en la lluita contra el terrorisme.
En l'espectre polític esquerra-dreta apareixen diverses crides d'aquesta mena. En el marc ideològic espanyol, sobretot d'ençà del decenni del 1990, s'han consolidat diverses fal·làcies del terror, normalitzades per extensió a la majoria del domini electoral catalanoparlant. Des de la dreta i la ultradreta, alguns casos són tals que «si manen les esquerres, els comunistes ensorraran l'economia del país» o la criminalització de col·lectius socials i de la inseguretat com «si voteu governs d'esquerres, oferireu barra lliure als okupes perquè entrin a casa vostra». En canvi, diversos moviments i partits d'esquerra han adquirit discursos de mobilització del vot amb consignes expressades tals que «si no votes i la dreta arriba a governar, t'arrabassà tots els teus drets» o de descrèdit a opcions minoritàries en pro de l'anomenat vot útil o vot de la por: «vota l'esquerra útil o si no es perdrà en favor de la dreta».

## Referències

* ↑ Garden, 1878, p. 19.
* 1 2 Rojas Alarcón, Laura. El miedo como mecanismo de control social: hacia una filosofía de la seguridad ( PDF) (tesi) (en castellà). Bogotà: Departament de Filosofia, Arts i Lletres. Universitat de La Salle, 1 gener 2016 [Consulta: 27 maig 2023].
* ↑ Blits, Jan H. «Hobbesian Fear» (en anglès). Political Theory, 17, 3, 1989, pàg. 417–431. ISSN: 0090-5917.
* ↑ Mann, Nicole «Divergence Among States in Enforcement of In Terrorem Clauses in Wills and Trusts» (en anglès). JD Supra, 05-08-2020 [Consulta: 27 maig 2023].
* ↑ Butters, Albion M. «Beyond Argumentum in Terrorem: The Contested Rhetoric of Campus Carry» (en anglès). Journal of American Studies, 55, 2, 5-2021, pàg. 262–273. DOI: 10.1017/S0021875820001395. ISSN: 0021-8758.
* ↑ Fenwick, 2009, p. 163.
* ↑ Lago Peñas, 179, p. 179-181.
* 1 2 Rodríguez Andrés, 2021, p. 315-316.
* ↑ Vázquez de Prada, 2001, p. 311.
* 1 2 Oñate, Pablo; Pereira López, María; Mo Groba, Diego «Emociones y voto a Vox en las elecciones generales españolas de abril y noviembre de 2019» (en castellà). Revista Española de Ciencia Política, 30-03-2022, pàg. 53–81. DOI: 10.21308/recp.58.02.
* ↑ Tirado, Arantxa «Seguretat i eleccions municipals: entre la instrumentalització i la realitat». Crític, 11-04-2023 [Consulta: 27 maig 2023].
* ↑ Thomàs, Lila «Si arribessin a governar...». Diari de Balears [Consulta: 27 maig 2023].
* ↑ Ruiz de Almirón, Víctor «El PSOE activa el voto del miedo a la derecha para restar apoyos a Rivera» (en castellà). ABC, 17-02-2019 [Consulta: 27 maig 2023].

## Bibliografia

* Fenwick, Helen. Civil Liberties and Human Rights (en anglès). Taylor & Francis, 2009. ISBN 9781135329235.
* Garden, Francis. A Dictionary of English Philosophical Terms (en anglès). 2a ed.. Londres, Oxford, Cambridge: Rivingtons, 1878.
* Lago Peñas, Ignacio. El voto estratégico en las elecciones generales en España (1977-2000): efectos y mecanismos causales en la explicación del comportamiento electoral (en castellà). Madrid: Centro de Estudios Avanzados en Ciencias Sociales [u.a.], 2005. ISBN 978-84-7476-376-8.
* Rodríguez Andrés, Roberto. La persuasión política. Claves para mejorar la comunicación entre la clase política y la ciudadanía en tiempos de desafección (en castellà). Centro de Investigaciones Sociológicas, 2021. ISBN 9788474768534.
* Vázquez de Prada, Mercedes. La conquista de la democracia. España en el siglo XX, 1901-2000 (en castellà). Eunate, 2001. ISBN 9788477681212.